ΚΑΝΟΝΙΣΜΟΣ (ΕΚ) αριθ. 1630/98 ΤΟΥ ΣΥΜΒΟΥΛΙΟΥ της 20ής Ιουλίου 1998 για τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 μέχρι 1997/98, πριμοδοτήσεων για οριστική εγκατάλειψη αμπελουργικών εκτάσεων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η ενθάρρυνση της οριστικής εγκατάλειψης των αμπελουργικών εκτάσεων με τη χορήγηση πριμοδοτήσεων έχει προβλεφθεί από τον κανονισμό (ΕΟΚ) αριθ. 1442/88 (4) 7

ότι, αναμένοντας την έγκριση της μεταρρύθμισης της κοινής οργάνωσης της αμπελοοινικής αγοράς, θα πρέπει να παραταθεί το ισχύον καθεστώς των πριμοδοτήσεων για την οριστική εγκατάλειψη των αμπελουργικών εκτάσεων, περιορίζοντας όμως εκ παραλλήλου τη συνολική έκταση που αφορά 7

ότι το άρθρο 3 στοιχείο α) του κανονισμού (ΕΟΚ) αριθ. 1442/88 αποκλείει από την πριμοδότηση οριστικής εγκατάλειψης τις εκτάσεις που είναι μικρότερες από 25 ares, εκτός από την ειδική περίπτωση που αυτές αποτελούν το σύνολο των καλλιεργούμενων αμπελουργικών εκτάσεων της συγκεκριμένης εκμετάλλευσης 7 ότι η αποκτηθείσα εμπειρία δεικνύει ότι, το κατώτατο αυτό όριο μπορεί να αποδειχθεί υπερβολικά υψηλό σε ορισμένες αμπελουργικές περιοχές, οι οποίες χαρακτηρίζονται από έντονο κατακερματισμό του μητρώου γαιών 7 ότι ενδείκνυται να επιτραπεί στα κράτη μέλη να καθορίσουν για τις περιοχές αυτές ένα κατώτατο όριο μικρότερο από 25 ares, αλλά όχι μικρότερο από 10 ares,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1442/88 τροποποιείται ως εξής:

1. Ο τίτλος αντικαθίσταται από το ακόλουθο κείμενο:

«Κανονισμός (ΕΟΚ) αριθ. 1442/88 του Συμβουλίου, της 24ης Μαΐου 1988, για τη χορήγηση, για τις αμπελουργικές περιόδους 1988/89 μέχρι 1998/99, πριμοδοτήσεων για οριστική εγκατάλειψη αμπελουργικών εκτάσεων».

2. Στο άρθρο 1 παράγραφος 1 δεύτερο εδάφιο εισαγωγική φράση, οι όροι «... των αμπελουργικών περιόδων 1996/97 και 1997/98...» αντικαθίστανται από τους όρους «... των αμπελουργικών περιόδων 1996/97, 1997/98 και 1998/99...».

3. Στο άρθρο 3, προστίθενται τα ακόλουθα εδάφια:

«Ωστόσο, κατά παρέκκλιση του πρώτου εδαφίου στοιχείο α), τα κράτη μέλη μπορούν να προβλέπουν τη χορήγηση της πριμοδότησης οριστικής εγκατάλειψης για τις εκτάσεις που ισούνται με ή είναι μεγαλύτερες από 10 ares.

Στην περίπτωση αυτή, το ποσό της πριμοδότησης ανά εκτάριο καθορίζεται σε συνάρτηση με την απόδοση σύμφωνα με το πινακολόγιο του άρθρου 2 παράγραφος 1 στοιχείο β)».

4. Στο άρθρο 11 πρώτο εδάφιο, οι όροι «..το ενωρίτερο στις 31 Ιουλίου 1998 και το αργότερο στις 31 Δεκεμβρίου 1999..» αντικαθίστανται από τους όρους «..το ενωρίτερο στις 31 Ιουλίου 1999 και το αργότερο στις 31 Δεκεμβρίου 2000...».

5. Στο άρθρο 17α τρίτο εδάφιο, η ημερομηνία της 15ης Μαΐου 1998 αντικαθίσταται από την ημερομηνία της 15ης Μαΐου 1999.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ωστόσο, το άρθρο 1 σημείο 5, εφαρμόζεται από τις 15 Μαΐου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουλίου 1998.

Για το Συμβούλιο

Ο Πρόεδρος

W. MOLTERER

(1) ΕΕ C 87 της 23. 3. 1998, σ. 16.

(2) ΕΕ C 210 της 6. 7. 1998.

(3) ΕΕ C 214 της 10. 7. 1998.

(4) ΕΕ L 132 της 28. 5. 1988, σ. 3 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 191/98 (ΕΕ L 20 της 27. 1. 1998, σ. 15).